  Майя Бывальцева 7-тӥ шуркынмонэ Удмуртилэн тӧроез Александр Бречалов но лэсьтӥськонъя компаниослэн «ВИС» группазылэн кивалтӥсьёсыз валче ужан амалъёс но сюресъёсты лэсьтон удысын ӵектосъёсты быдэстон луонлыкъёс сярысь вераськизы. Со сярысь ивортэ улосвыл тӧролэн но кивалтэтлэн пресс-службазы. Кылсярысь, Удмуртиысь транспортъя но сюрес возёсъя министерствоын Алнашысен шонерак Сарапул трактозь сюрес лэсьтон луонлыкез эскере. Озьы ик инвестор луыны быгатӥсьёсын ӵош Ижкарлэн шундыӝужан палтӥз сюресэз лэсьтон но возён, Ижкарысен Эграозь дунын сюрес лэсьтон, Ижкарысен Сарапулозь но Костиноысен Камбаркаозь сюресъёсты выльдон ӵектосъёсты эскеризы. Сюрес возёс удысын инвестици ӵектосъёсты быдэстонъя ужрадъёсын радлыкез нимысьтыз кылдытэм ужась группа 21-тӥ толсурозь возьматыны кулэ Элькунлэн тӧроез нимысьтыз пусйиз, бадӟым магистральёсъя ӵектосъёсты кылдытыку гурт сюресъёсты но вунэтыны кулэ ӧвӧл шуыса. Солэн верамезъя, сӥзьыл но тулыс, озьы ик зол зоръёс дыръя улосвылысь 87 гуртъёсы МЧС-лэн нимысьтыз техникаеныз вуыны уг луы. Со ужпумез сэрттон-пертчон понна ми пӧртэм амалъёсты эскериськомы, со пӧлын кунысь тужгес бадӟым компаниосын валче ужанэз. 1,5 миллиард манет шедьтоно но сыӵе гуртъёсын улӥсьёслы одӥг, оло, кык сезон ӵоже юрттыны кулэ Александр БречаловПумиськонлы йылпумъянъёсъя, кенешисьёс элькунысь мер но экономика удысъёсты азинтон понна ӵектосъёсты быдэстыны луонлыкъёс кылдытонын ужан амалъёсынызы ог-огзэс тодматыны вераськизы. ВАТСАН Лэсьтӥськонъя компаниослэн «ВИС» группазы — Россиысь лэсьтӥськонъя но инвестициосъя бадӟым холдинг. Туннэ нуналлы предприятиен Россиысь но Европаысь 23 каръёсын 67 объектъёс пуктэмын. Валтӥсь заказтӥсьёс пӧлын — Федерациысь улосвылъёслэн администрациоссы, дыкужымъя компаниос, кун корпорациос. Та дыре Группа кун но ужбергатон ласянь валче ужанъя вить ӵектосъёсты улонэ пыӵатэ. Соослэн огъя дунзы 180 миллиард манет. Тегъёс: Ижкар Удмуртия гурт сюресъёс гуртсюресъёс АлександрБречалов  